rejauldu/bengali-wikipedia huggingface dataset:
থমাস গেরিজ মাশারেক () (শুধু থমাস মাশারেক নামেও পরিচিত) (৭ মার্চ ১৮৫০ - ১৪ সেপ্টেম্বর ১৯৩৭), ছিলেন একজন অস্ট্রীয়-চেক রাজনীতিবিদ, সমাজকর্মী ও দার্শনিক, যিনি প্রথম বিশ্বযুদ্ধে চেকোস্লোভাকিয়ার অগ্রহী প্রতিষ্ঠাতা ও প্রথম রাষ্ট্রপতি। তিনি মূলত একটি গণতান্ত্রিক ফেডারেশনের মাধ্যমে অস্ট্রো-হাঙ্গেরীয় রাজতন্ত্রের সংস্কার কামনা করেছিলেন কিন্তু প্রথম বিশ্বযুদ্ধের সময় তিনি রাজতন্ত্রের উচ্ছেদসাধনে কাজ করেছিলেন এবং মিত্রশক্তির সাহায্যে পরবর্তীতে সফলতা লাভ করেন।   প্রারম্ভিক জীবন ও শিক্ষা  মাশারেক ক্যথোলিক প্রধান শহর হুদুনিন, মোরাভিয়ার (মোরাভিয়ান স্লোভাকিয়ার অংশ)Then part of the Austro-Hungarian Empire, now in the Czech Republic. একটি দরিদ্র পরিবারে জন্মগ্রহণ করেন। তিনি তার শৈশব দক্ষিণ মোরাভিয়ার চেকোভিচ গ্রামে কাটান এবং পরবর্তীতে অধ্যয়নের জন্য ব্রনোতে চলে আসেন।Čapek, Karel. 1995 [1935-1938]. Talks with T.G. Masaryk, tr. Michael Henry Heim. North Haven, CT: Catbird Press, p. 77. তার পিতা জোসেফ মাশারেক ছিলেন একজন অশিক্ষিত স্লোভাক গাড়োয়ান (পরবর্তীতে গোমস্তা) এবং তিনি অস্ট্রিয়া-হাঙ্গেরির হাঙ্গেরিয়ান অংশ থেকে এসেছেন (১৯১৮ সালের পর স্লোভাকিয়ার পূর্ব অংশ চেকোস্লোভাকিয়ার অংশে পরিনত হয়)। মাশারেকের মা তেরেসি মাশারেকোভা ছিলেন স্লোভাক বংশদ্ভুত মোরাভিয়ান কিন্তু তিনি জার্মান শিক্ষা অর্জন করেছিলেন। তারা ১৫ আগস্ট ১৮৪৯ সালে বিয়ে করেন।  ১৮৭২ থেকে ১৮৭৬ সাল পর্যন্ত ব্রনো ও ভিয়েনার গ্রামার স্কুলে অধ্যায়নের পর মাশারেক ভিয়েনা বিশ্ববিদ্যালয়ে যোগদান করেন। সেখানে তিনি ফ্রেন্জ বেনতানোর ছাত্র ছিলেন।Zumr, Joseph. 1998. "Masaryk, Tomáš Garrigue (1850-1937)". Pp. 165-166 in the Routledge Encyclopedia of Philosophy, ed. Edward Craig. London: Routledge. ১৮৭৬ সালে একই বিশ্ববিদ্যালয় থেকে তিনি তার পিএইচডি ডিগ্রী অর্জন করেন এবং এখান থেকেই ১৮৮৯ সালে পুনর্বাসনের উপর থিসিস সম্পূর্ণ করেন। গবেষণার শিরোনাম ছিলে, Der Selbststmord als sociale Massenerscheinung der modernen Civilisation (আধুনিক সভ্যতায় আত্মহত্যা একটি সামাজিক গণ বিষয়)। ১৮৭৬ থেকে ১৮৭৯ এর মাঝামাঝি তিনি লিপজিং-এ অধ্যায়ন করেছিলেন।  ইতোমধ্যে, ১৫ই মার্চ ১৮৭৮ সালে তিনি ব্রুকলেনে চার্লোট গেরিজকে বিয়ে করেন। ১৮৮২ সালে তিনি চেক অংশের বিশ্ববিদ্যালয়, প্রাগ বিশ্ববিদ্যালয়ে দর্শনের অধ্যাপক হিসেবে যোগদান করেন। পরের বছর তিনি অ্যাথিনিয়াম নামে চেক সংস্কৃতি ও বিজ্ঞান বিষয়ক একটি ম্যাগাজিন প্রতিষ্ঠা করেন।   পদটীকা    আরো পড়ুন   Karel Čapek. (1931–35). Hovory s T. G. Masarykem [Conversations with T. G. Masaryk]. Prague. (English translations: President Masaryk Tells His Story, tr. M. and R. Weatherall, London, 1934; and Masaryk on Thought and Life, London, 1938)  .   .      তথ্যসূত্র   Thomas G. Masaryk Papers (Thomas G. Masaryk Papers, 1918-1919, SC.1983.01, Special Collections Department, University of Pittsburgh)   বহিঃসংযোগ    Who's Who: Tomas Masaryk    বিষয়শ্রেণী:১৮৫০-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:জাতির জনক বিষয়শ্রেণী:চেকোস্লোভাকিয়ার রাষ্ট্রপতি বিষয়শ্রেণী:লেজিওঁ দনর প্রাপক বিষয়শ্রেণী:চেক দার্শনিক
কণিকা হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান।  এটি ১৮৯৯ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি।   উৎসর্গীকরণ  রবীন্দ্রনাথ তাঁর "কণিকা" কাব্যগ্রন্থটি প্রমথনাথ রায়চৌধুরীকে উৎসর্গ করেন।   মূল বিষয়বস্তু  "কণিকা" কাব্যে রবীন্দ্রনাথের তাত্ত্বিক দৃষ্টিভঙ্গির প্রকাশ পেয়েছে। এই গ্রন্থের অধিকাংশ কবিতাই নীতিশিক্ষামূলক। এতে সংস্কৃত কাব্য সুভাষিতাবলীর প্রভাব রয়েছে।   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:কাব্য বিষয়শ্রেণী:রবীন্দ্রনাথ ঠাকুরের কাব্যগ্রন্থ
বরাইদ বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।   আয়তন    প্রশাসনিক কাঠামো  বরাইদ ইউনিয়ন সাটুরিয়া উপজেলার আওতাধীন একটি ইউনিয়ন পরিষদ।  জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন   জনসংখ্যার উপাত্ত    শিক্ষা    যোগাযোগ ব্যবস্থা    জনপ্রতিনিধি    বর্তমান চেয়ারম্যান: জনাব হারুন-অর-রশিদ   চেয়ারম্যানগণের তালিকা  ক্রমিক নংনামপদবীসময়কাল০১জানাব মো: আবু নঈম খানইউপি চেয়ারম্যান১৯৭৭-১৯৮০০২জনাব মো: কলিম উদ্দিনইউপি চেয়ারম্যান১৯৮০-১৯৮৩০৩জনাব গাজী মো: আব্দুল হাইইউপি চেয়ারম্যান১৯৮৪-১৯৮৮০৪জনাব আ: কুদ্দুছ খানইউপি চেয়ারম্যান১৯৮৯-১৯৯৮০৫জনাব আবুল হোসেনইউপি চেয়ারম্যান১৯৯৮-২০০৩০৬জনাব আ: কুদ্দুছ খানইউপি চেয়ারম্যান২০০৩-২০০৮০৭জনাব আ: রাজ্জাকইউপি চেয়ারম্যান২০০৯-২০১১০৮জনাব আ: কদ্দুছ খানইউপি চেয়ারম্যান২০১১-২০১৬০৯জনাব হারুন-অর-রশিদইউপি চেয়ারম্যান২০১৬-বর্তমান   আরও দেখুন  বালিয়াটি ইউনিয়ন  সাটুরিয়া ইউনিয়ন  সাটুরিয়া উপজেলা   তথ্যসূত্র    বহিঃসংযোগ   বিষয়শ্রেণী:সাটুরিয়া উপজেলার ইউনিয়ন
এ নল্লাথাম্বি হলেন গঙ্গাভল্লির একজন ভারতীয় রাজনীতিবিদ।  তিনি সর্বভারতীয় আন্না দ্রাবিড় মুনেত্র কাড়গম পার্টির সদস্য। তিনি ২০২১ সালের মে মাসে গঙ্গাভাল্লি (রাজ্য বিধানসভা কেন্দ্র) থেকে তামিলনাড়ু বিধানসভার সদস্য হিসাবে নির্বাচিত হন।    জীবনের প্রথমার্ধ  তার পিতার নাম আঙ্গামুথু এবং তার শিক্ষাগত যোগ্যতা ৫ম শ্রেণী পাস। ২০২১ সালের মে পর্যন্ত তার বয়স ৫৬ বছর।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তামিলনাড়ু বিধানসভার সদস্য ২০১৬-২০২১ বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ুর রাজনীতিবিদ বিষয়শ্রেণী:জন্মের সাল অনিশ্চিত বিষয়শ্রেণী:১৯৫০-এর দশকে জন্ম বিষয়শ্রেণী:তামিলনাড়ু বিধানসভার সদস্য ২০২১-২০২৬
দেব জোশী (জন্ম: ২৮ নভেম্বর ২০০০) হলেন একজন ভারতীয় চলচ্চিত্র এবং টেলিভিশন অভিনেতা, যিনি সনি সাবের বালবীর, বালবীর রিটার্নস এবং বালবীর থ্রি-এ বালবীরের ভূমিকায় অভিনয়ের জন্য পরিচিত। তিনি ২০টিরও বেশি গুজরাটি সিনেমা এবং অনেক বিজ্ঞাপনে কাজ করেছেন। তিনি চন্দ্রশেখর টেলিভিশন ধারাবাহিকে কিশোর চন্দ্রশেখর আজাদ চরিত্রে অভিনয় করার জন্যও পরিচিত।   প্রারম্ভিক জীবন এবং পড়াশোনা  দেব যোশী তার পিতা-মাতা দুষ্যন্ত জোশী এবং দেবাঙ্গনা জোশীর সাথে গুজরাটের আহমেদাবাদে প্রতিপালিত হন। তিনি এল.ডি. আর্টস কলেজ, আহমেদাবাদ এর রাষ্ট্রবিজ্ঞানের ছাত্র।   কর্মজীবন  জোশী অল্প বয়সে স্টেজ পারফরমেন্স, থিয়েটার, বিজ্ঞাপন এবং আঞ্চলিক গুজরাটি শোতে অভিনয় শুরু করেন। ২০০৯-২০১০ সালে তিনি হিন্দি টেলিভিশনে তরুণ শুক্র হিসেবে আত্মপ্রকাশ করেন যা এনডিটিভি ইমাজিনে সম্প্রচারিত হয়। তিনি ২০১০ সালে কাশী - আব না রাহে তেরা কাগজ কোরা-তে তরুণ শৌর্যের চরিত্রে অভিনয় করেছিলেন। ২০১২ সালে, তিনি বালবীর-এ প্রধান ভূমিকায় অভিনয় করেছিলেন যা সনি সাব-এ সম্প্রচারিত হয়েছিল। ২০১৬ সাল পর্যন্ত এই ভূমিকা পালন করার পর তিনি স্টার ভারত-এর শো চন্দ্রশেখর-এ কিশোর চন্দ্রশেখর আজাদ চরিত্রে অভিনয় করতে চলে যান। বালবীর-এর সিক্যুয়াল বালবীর রিটার্নস এবং বালবীর থ্রি-তে বালবীর চরিত্রে অভিনয় করার জন্য তিনি সনি সাব-এ ফিরে আসেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা
ইতিহাস    ঘটনাবলী   ১৮৩১ইং - প্রসন্নকুমার ঠাকুরের সম্পাদনায় সাপ্তাহিক পত্রিকা দ্য রিফর্মার প্রথম প্রকাশিত হয়।  ১৮৮৯ইং - গৌরহরি সেনের উদ্যোগে কলকাতার বিডন স্ট্রিটে ঐতিহাসিক চৈতন্য লাইব্রেরি প্রতিষ্ঠিত হয়।  ১৯০০ইং - মার্কিন যুক্তরাষ্ট্র এবং যুক্তরাজ্যের মধ্যে পানামা খাল নিয়ে চুক্তি হয়।  ১৯২৩ইং - অস্ট্রেলীয় ক্রিকেটার বিল পন্সফোর্ড প্রথম-শ্রেণীর ক্রিকেটে ৪২৯ রান করে বিশ্বরেকর্ড গড়েন।  ২০১৩ইং - যুদ্ধাপরাধীর ফাঁসির দাবীতে গণজাগরণ মঞ্চের সৃষ্টি হয়।   জন্ম   ১৯৭৬ইং - অভিষেক বচ্চন, ভারতীয় চলচ্চিত্র তারকা।  ১৯৮৪ইং - কার্লোস তেবেস, আর্জেন্টিনার ফুটবলার।  ১৯৮৫ইং - ক্রিশ্চিয়ানো রোনালদো, পর্তুগীজ ফুটবলার।   মৃত্যু   ১৮৫৯ইং - তর্কবাগীশ গৌরীশঙ্কর ভট্টাচার্য, বাঙালি কবি, লেখক, সাংবাদিক, সমাজ সংস্কারক এবং ভারতের প্রথম রাজনৈতিক সংগঠন 'বঙ্গভাষা প্রকাশিকা সভা'র অন্যতম প্রতিষ্ঠাতা ও সভাপতি।  ১৯২১ইং - সতীশচন্দ্র মুখোপাধ্যায় (স্বামী প্রজ্ঞানানন্দ সরস্বতী), ভারতীয় স্বাধীনতা সংগ্রামে অংশগ্রহণকারী বাঙালি বিপ্লবী, বরিশাল যুগান্তর দলের প্রতিষ্ঠাতা।  ১৯৫৫ইং - করুণানিধান বন্দ্যোপাধ্যায়, ভারতীয় বাঙালি কবি।  ১৯৭৯ইং - এডি পেন্টার, বিখ্যাত ইংরেজ ক্রিকেটার।  ১৯৮৮ইং - সন্তোষ দত্ত, ভারতীয় বাঙালি চলচ্চিত্র কৌতুকাভিনেতা।  ১৯৯৮ইং - অর্ধেন্দু সেন, ভারতীয় বাঙালি চলচ্চিত্র পরিচালক।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
গঙ্গা প্রসাদ চৌরাসিয়া হলেন একজন ভারতীয় রাজনীতিবিদ যিনি বর্তমানে সিকিম রাজ্যের গভর্নর এবং মেঘালয়ের প্রাক্তন গভর্নর। তিনি বিহার বিধান পরিষদের সদস্য ছিলেন এবং আরজেডির শাসনের সময় বিরোধী দলের নেতা ছিলেন  বিহারে এনডিএ শাসনামলে তিনি বিহার বিধান পরিষদের নেতার পদেও অধিষ্ঠিত ছিলেন। তিনি জনসংঘের সাথে যুক্ত হন এবং আজ পর্যন্ত একই মতাদর্শের সাথে যুক্ত ছিলেন। তিনি আর্য সমাজের একজন প্রবল অনুসারী এবং বিহার আর্য সমাজ প্রতিনিধি সভা ইউনিটের প্রধান (হেড) হিসেবে দায়িত্ব পালন করেছেন। রাজনৈতিক মহলে তিনি 'গঙ্গা বাবু' নামে পরিচিত।   কর্মজীবন   প্রসাদ ১৯৯৪ সালে বিহারের আইন পরিষদে নির্বাচিত হন এবং তারপর থেকে ১৮ বছর ধরে সদস্য ছিলেন।   ২০১৭ সালের ৩০ সেপ্টেম্বরে প্রসাদকে রাষ্ট্রপতি রাম নাথ কোবিন্দ মেঘালয়ের নতুন রাজ্যপাল হিসাবে নিযুক্ত করেছিলেন।  ২০১৮ সালের ২৬ আগস্ট প্রসাদ শ্রীনিবাস দাদাসাহেব পাটিলের স্থলাভিষিক্ত হয়ে সিকিমের ১৬তম রাজ্যপাল হিসাবে শপথ নেন।   তথ্যসূত্র    বহিস্থ সংযোগ   |-  |-  বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় হিন্দু বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:মেঘালয়ের রাজ্যপাল বিষয়শ্রেণী:সিকিমের রাজ্যপাল বিষয়শ্রেণী:পাটনার ব্যক্তি
যোগেশচন্দ্র ঘোষ (১৮৮৭ - এপ্রিল ৪, ১৯৭১) ছিলেন প্রখ্যাত আয়ুর্বেদ শাস্ত্র বিশারদ এবং শিক্ষাবিদ। তিনি সাধনা ঔষধালয়ের প্রতিষ্ঠাতা। তিনি আয়ুর্বেদ শাস্ত্র সম্পর্কিত বহু গ্রন্থ রচনা করেন। ১৯৭১ সালে পাকিস্তানি সেনাবাহিনীর গুলিতে নিহত হন।   সংক্ষিপ্ত জীবনী  ১৮৮৭ সালে শরীয়তপুরের গোঁসাইরহাট গ্রামে যোগেশচন্দ্র ঘোষ জন্মগ্রহণ করেন। ১৯০২ সালে ঢাকার কে এল জুবিলী স্কুল থেকে এন্ট্রান্স পাশ করেন। ১৯০৪ সালে জগন্নাথ কলেজ থেকে এফ.এ. পাশ করেন। এর পর ১৯০৬ সালে কুচবিহার কলেজ থেকে বি.এ. এবং ১৯০৮ সালে কলকাতা বিশ্ববিদ্যালয় থেকে রসায়নশাস্ত্রে এম.এ. পাশ করেন। ১৯০৮ থেকে ১৯১২ সাল পর্যন্ত ভাগলপুর কলেজে ও ১৯১২ থেকে ১৯৪৮ সাল পর্যন্ত জগন্নাথ কলেজে রসায়নশাস্ত্র বিষয়ের অধ্যাপনা করেন। ১৯৪৭-১৯৪৮ পর্যন্ত জগন্নাথ কলেজের অধ্যক্ষের দায়িত্ব পালন করেন। ১৯৪৮ সালে শিক্ষকতা পেশা থেকে অবসর গ্রহণ করেন। যোগেশচন্দ্র লন্ডন কেমিক্যাল সোসাইটি-র ফেলো (১৯১১-১৯৭১) এবং মার্কিন যুক্তরাষ্ট্রের কেমিক্যাল সোসাইটির সদস্য ছিলেন। ১৯৭১ সালের ৪ এপ্রিল বাংলাদেশের মুক্তিযুদ্ধ চলাকালে সাধনা ঔষধালয়ের সদর দফতরে নিজ কার্যালয়ে পাকিস্তানি সেনাবাহিনীর গুলিতে নিহত হন।   অবদান  যোগেশচন্দ্র ঘোষ ১৯১৪ সালে ঢাকায় আয়ুর্বেদ ঔষধ প্রস্তুতকারক প্রতিষ্ঠান সাধনা ঔষধালয় প্রতিষ্ঠা করেন। তার গবেষণা ও সাধনার ফলে বাংলাদেশে আয়ুর্বেদ চিকিৎসাপদ্ধতি ও ঔষধ প্রস্তুত প্রণালী আধুনিক মানে উন্নীত হয়। তিনি রোগ-ব্যাধির কারণ ও লক্ষন, আয়ুর্বেদ চিকিৎসার তত্ত্ব এবং এর ব্যবহার পদ্ধতি সম্পর্কে বহু বই লিখে গেছেন।  বই  বাংলা   অগ্নিমান্দ্য ও কোষ্ঠাবদ্ধতা  আরোগ্যের পথ  গৃহ-চিকিৎসা  চর্ম ও সাধারণ স্বাস্থ্য বিধি  চক্ষু-কর্ণ-নাসিকা ও মুখরোগ চিকিৎসা  আমরা কোন পথে  আয়ুর্বেদ ইতিহাস   ইংরেজি   Whither Bound Are We (উইদ্বার বাউন্ড আর উই)  Home Treatment (হোম ট্রিটমেন্ট)  Text Book of Organic Chemistry (টেক্সট বুক অব অর্গানিক কেমেস্ট্রি)  Simple Geography (সিম্পল জিওগ্রাফি)  Simple Arithmetic (সিম্পল আরিথমেটিক)  তথ্যসূত্র  বহিঃসংযোগ    বিষয়শ্রেণী:বাংলাদেশী শিক্ষাবিদ বিষয়শ্রেণী:১৮৮৭-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:আয়ুর্বেদ শাস্ত্র বিশারদ বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাঙালি হিন্দু বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:জগন্নাথ কলেজের অধ্যক্ষ বিষয়শ্রেণী:বাংলাদেশী হিন্দু বিষয়শ্রেণী:আয়ুর্বেদাচার্য বিষয়শ্রেণী:শরীয়তপুর জেলার ব্যক্তি বিষয়শ্রেণী:ঢাকার ব্যক্তি
নোনি জেলা, উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের পশ্চিম দিকে অবস্থিত মণিপুর রাজ্যের ১৬টি জেলার একটি৷ ২০১৬ খ্রিস্টাব্দে ৮ই ডিসেম্বর তামেংলং জেলার দক্ষিণাংশ থেকে এই জেলাটি গঠন করা হয়৷ জেলাটির জেলাসদর নোনি (স্থানীয় ভাষায় লংমাই) শহরে অবস্থিত৷  জেলাটির উত্তর দিকে রয়েছে তামেংলং জেলা, পশ্চিম দিকে রয়েছে জিরিবাম জেলা, দক্ষিণ-পশ্চিম দিকে রয়েছে ফেরজল জেলা, দক্ষিণ-পূর্ব দিকে রয়েছে চূড়াচাঁদপুর জেলা এবং পূর্ব দিকে রয়েছে কাংপোকপি জেলা৷  প্রশাসনিক বিভাগসমূহ নোনি জেলাতে রয়েছে চারটি প্রশাসনিক বিভাগ, এগুলি হলো:  লংমাই  নুংবা  খৌপুম  হাওচং  জনতত্ত্ব নোনি জেলাতে রংমেই নাগা জনগোষ্ঠী সংখ্যাগরিষ্ঠ হলেও হাওচঙে প্রচুর সংখ্যায় ইনপুই নাগা জনগোষ্ঠীর উপস্থিতি এই জেলাতে তাদের দ্বিতীয় বৃহত্তম জনজাতিতে করে তুলেছে৷  জেলাটিতে সর্বাধিক প্রচলিত ভাষা রংমেই, এছাড়া অন্যান্য উল্লেখযোগ্য ভাষিক সংখ্যালঘুরা হলেন, ইনপুই, চিরু, গাংতে এবং থাডো ভাষাভাষীর লোকজন৷  তথ্যসূত্র  বিষয়শ্রেণী:মণিপুরের জেলা বিষয়শ্রেণী:নোনি জেলা বিষয়শ্রেণী:ভারতের সংখ্যালঘু ঘনীভূত জেলা
কলেজ স্ট্রিট হল মধ্য কলকাতার একটি ১.৫ কিলোমিটার দীর্ঘ রাস্তা। বউবাজার অঞ্চলের গণেশচন্দ্র অ্যাভিনিউ-এর মোড় থেকে মহাত্মা গান্ধী রোড মোড় পর্যন্ত এই রাস্তাটি প্রসারিত। কলকাতা শহরের কয়েকটি প্রধান শিক্ষা প্রতিষ্ঠান এবং প্রধান বই প্রকাশনা ও বিক্রয় কেন্দ্রটি এই রাস্তার ধারে অবস্থিত।Kolkata Heritage- College Street  westbengaltourism.gov.in. Retrieved 24 March 2013   বই প্রকাশনা ও বিক্রয় কেন্দ্র  থাম্ব|কলেজ স্ট্রিটের ধারে বইয়ের ছোটো ছোটো দোকান কলেজ স্ট্রিট কলকাতার প্রধান বই প্রকাশনা ও বিক্রয় কেন্দ্র। তাই এই অঞ্চলটিকে বইপাড়া বলা হয়।College Street or the Boi Para  astrainfotech.org. Retrieved 24 March 2013 আনন্দ পাবলিশার্স, দে'জ পাবলিশিং, রুপা অ্যান্ড কোং, দেব সাহিত্য কুটীর, সাহিত্যম, পত্র ভারতী প্রভৃতি প্রধান বাংলা প্রকাশনা সংস্থাগুলির প্রধান কার্যালয় এখানেই অবস্থিত। রাস্তার দুধারে বই-এর অনেক ছোটো ছোটো দোকান আছে। এখানে পুরনো ও নতুন বই পাওয়া যায়। স্মিথসোনিয়ান পত্রিকার একটি নিবন্ধে কলেজ স্ট্রিট সম্পর্কে বলা হয়েছে, "...(কলেজ স্ট্রিট) আধ-কিলোমিটার লম্বা বইয়ের দোকানে ভরা রাস্তা। এর দুপাশের ফুটপাথে প্রত্যেকটি ভারতীয় ভাষায় প্রকাশিত বইপত্র পাওয়া যায়। এমনকি ফ্রান্স, জার্মানি, রাশিয়া ও ইংল্যান্ডে আউট-অফ-প্রিন্ট হয়ে যাওয়া অনেক বইই এখানে পাওয়া যায়।" যে বই কলেজ স্ট্রীট এ পাওয়া যাই না সেই বই এর কোনো অস্তিত্ব নাই বলা হয়.   স্বীকৃতি  ২০০৭ সালে টাইম ম্যাগাজিন-এর "বেস্ট অফ এশিয়া" তালিকায় ভারতের উল্লেখযোগ্য স্থানের স্বীকৃতি পায় কলেজ স্ট্রিট।   শিক্ষা প্রতিষ্ঠান  এই রাস্তার ধারে অবস্থিত উল্লেখযোগ্য শিক্ষাপ্রতিষ্ঠানগুলি হল:  প্রেসিডেন্সি বিশ্ববিদ্যালয় (১৮১৮ সালে কলেজ হিসেবে প্রতিষ্ঠিত, সম্প্রতি বিশ্ববিদ্যালয়ের স্বীকৃতিপ্রাপ্ত; উপমহাদেশের অন্যতম প্রাচীন শিক্ষাপ্রতিষ্ঠান)  কলকাতা বিশ্ববিদ্যালয় (১৮৫৭ সালে প্রতিষ্ঠিত, উপমহাদেশের প্রথম আধুনিক বিশ্ববিদ্যালয়)  কলকাতা মেডিক্যাল কলেজ ও হাসপাতাল (১৮৫৭ সালে প্রতিষ্ঠিত, এশিয়ার প্রথম মেডিক্যাল কলেজ)  সংস্কৃত কলেজ (১৮২৪ সালে প্রতিষ্ঠিত, কলকাতা বিশ্ববিদ্যালয়ের অধীনস্থ)  ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট (১৯৫৩ সালে প্রতিষ্ঠিত, ভারতের প্রথম এমবিএ পাঠের শিক্ষাকেন্দ্র)  হেয়ার স্কুল (১৮১৮ সালে প্রতিষ্ঠিত)  হিন্দু স্কুল (১৮১৭ সালে প্রতিষ্ঠিত)Kolkata's historical College Street 'Boi-Para' ceases to exist  webindia123.com. Retrieved 24 March 2013   চিত্রশালা    তথ্যসূত্র    আরও দেখুন   বিষয়শ্রেণী:কলকাতার রাস্তা
এলিশা রাই হলেন একজন নেপালি চলচ্চিত্র অভিনেত্রী, মডেল এবং নৃত্যশিল্পী। ২০১৭ সালে মুক্তিপ্রাপ্ত নেপালি চলচ্চিত্র লুট ২-এ নাচের অভিনয়ের মাধ্যমে তিনি খ্যাতি অর্জন করেছিলেন। তারপর তিনি কিরান্তি ভাষার বিনায়ো শিরোনামের একটি চলচ্চিত্রে প্রধান নারী চরিত্রে অভিনয় করেছেন।  চলচ্চিত্রে অভিনয় করার পাশাপাশি তিনি নেপালি ইউটিউব চ্যানেল উর স্টাইলটিভিতে সঙ্গীত-ভিডিও এবং বিভিন্ন স্বল্পদৈর্ঘ্যের হাস্যরসাত্মক ভিডিও/স্কেচ কমেডি ভিডিও দিয়ে তার কর্মজীবন শুরু করেছিলেন।    নির্বাচিত চলচ্চিত্র   বিনায়ো (২০১৪)  লুট ২ (২০১৭), সুন্দরি চরিত্রে   তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি অভিনেত্রী বিষয়শ্রেণী:নেপালি নারী মডেল বিষয়শ্রেণী:কাঠমান্ডুর ব্যক্তি
বালাবাড়ী রেলওয়ে স্টেশন বাংলাদেশের রংপুর বিভাগের কুড়িগ্রাম জেলার একটি রেলওয়ে স্টেশন।  অবস্থান বালাবাড়ী রেলওয়ে স্টেশন তিস্তা জংশন-কুড়িগ্রাম-চিলমারী লাইনের কুড়িগ্রাম - রমনা অংশে অবস্থিত।  ইতিহাস ১৯৬৭ সালে তৈরি কুড়িগ্রাম-চিলমারী লাইন তৈরি করার সময় বালাবাড়ী রেলওয়ে স্টেশন করা হয়।  পরিষেবা রেলওয়ে স্টেশন দিয়ে চলাচলকারী ট্রেন গুলোর তালিকা নিম্নে দেওয়া হলো: রমনা লোকাল (রমনা বাজার -পার্বতীপুর- রমনা বাজার) মিশ্র ট্রেন (রমনা বাজার -পার্বতীপুর- রমনা বাজার)  তথ্যসূত্র  বিষয়শ্রেণী:কুড়িগ্রাম জেলার রেলওয়ে স্টেশন
থাম্ব| বিশেষ কুকারে তৈরি করা হচ্ছে হান্ডভো হান্ডভো () হল ভারতের গুজরাট রাজ্য থেকে উদ্ভূত একটি সুস্বাদু উদ্ভিজ্জ কেক। এটি গুজরাটি রন্ধন প্রণালীর একটি খাবার। এই খাবারটি প্রায়ই একটি লাউয়ের পুর দিয়ে তৈরি করা হয়, যদিও অন্যান্য অনেক সব্জিও যোগ করা যেতে পারে। কখনও কখনও এতে চূর্ণ চিনাবাদামও যোগ করা হয়।   প্রস্তুতি  হান্ডভো তৈরি করার জন্য চাল এবং বিভিন্ন ডাল মিশিয়ে ধুয়ে, শুকোনো হয় এবং তারপর তাকে গুঁড়ো করা হয়। এরপর এই গুঁড়োর সাথে দই মিশিয়ে তরল কাই তৈরি করা হয়, এটিকে ঢাকা দিয়ে রেখে গাঁজানো হয়। এরপর একে মশলার সাথে মিশ্রিত করা হয় এবং তারপর ফুটন্ত গরম জলের ভাপে রেখে হান্ডভো তৈরি করা হয়।   বৈচিত্র  চালের পরিবর্তে মুগ ডাল (ভাঙা হলুদ মুগ ডাল) বা ছোলার ডাল বা ভাঙা বিউলির ডাল দিয়ে হান্ডভো তৈরি করা যেতে পারে। সব্জি হান্ডভো হল বেসন ভিত্তিক একটি রন্ধন প্রণালী এবং তাতে মটর, বাঁধাকপি ইত্যাদি দেওয়া হয়। এর সঙ্গে তাতে গরম মসলা মেশানো হয়। এটি প্রায়শই আচার বা চায়ের সাথে খাওয়া হয়।  গুণমান যে কোন সুস্থ মানুষের হান্ডভো থেকে সমস্যা হবার কথা নয়। হান্ডভোর উপকরণগুলির মধ্যে ডাল, লাউ এবং দই স্বাস্থ্যের পক্ষে খুবই উপকারী। তবে যেহেতু এতে চাল ব্যবহার করা হয়, এটি বহুমূত্র রোগে ভোগা মানুষের রক্তের শর্করার ভারসাম্যের ক্ষেত্রে সমস্যা করতে পারে।   তথ্যসূত্র   বিষয়শ্রেণী:ভারতীয় গমের পদ বিষয়শ্রেণী:গুজরাতি রন্ধনশৈলী
শিশুপাল রাম একজন ভারতীয় শিশু বিশেষজ্ঞ ছিলেন। ভারতের বিহার রাজ্যে জন্মগ্রহণ করেন, তিনি পাটনা মেডিকেল কলেজের স্নাতক ছিলেন। ভারত সরকার তাকে ১৯৮৩ সালে চতুর্থ সর্বোচ্চ ভারতীয় বেসামরিক সম্মান পদ্মশ্রীতে ভূষিত করে।   তিনি ২৯ অক্টোবর ২০১১ সালে ৮৪ বছর বয়সে মারা যান।   তথ্যসূত্র   বিষয়শ্রেণী:১৯২০-এর দশকে জন্ম বিষয়শ্রেণী:২০১১-এ মৃত্যু বিষয়শ্রেণী:ভারতীয় শিশু বিশেষজ্ঞ বিষয়শ্রেণী:বিহারের চিকিৎসক বিষয়শ্রেণী:পাটনার বিজ্ঞানী বিষয়শ্রেণী:পাটনা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় চিকিৎসক
থাম্ব|২০২৩ সালের আগস্টে সংস্কারাধীন শাদিয়ানের গ্র্যান্ড মসজিদ  শাদিয়ানের গ্র্যান্ড মসজিদ মূলত ১৬৮৪ সালে চীনের ইউনান প্রদেশের গেজুই শহরের শাদিয়ান শহরতলীতে নির্মিত হয়েছিল। ২১,০০০ বর্গমিটারের এই কমপ্লেক্সটিতে একটি অর্ধচন্দ্রাকৃতির টালিযুক্ত সবুজ গম্বুজ, চারটি ছোট গম্বুজ এবং উঁচু মিনার ছিল এবং এটি ছিল চীনের শেষ প্রধান মসজিদ যা আরবীয় শৈলীতে নির্মিত হয়েছিল। ২০২৩ সালে এর গম্বুজগুলি সরিয়ে দেওয়ার আগে পর্যন্ত এবং এটি সৌদি আরবের মদিনার মসজিদে নববী থেকে বৈশিষ্ট্যযুক্ত ছিল।  শাদিয়ানে ভেঙে ফেলার ঘটনাটি নিকটবর্তী নাগু টাউনশিপে সংঘর্ষের এক মাস পরে ঘটেছিল। এটি সি চিনপিং এর ২০১৬ সালের ভাষণের সাথে সামঞ্জস্যপূর্ণ, "চীনা সংস্কৃতির সাথে ধর্মীয় মতবাদগুলিকে একীভূত করা [...] জাতীয় পুনর্জীবনের চীনা স্বপ্ন বাস্তবায়নে অবদান রাখা", এবং "ইসলামের সিনিকীকরণে অবিচল থাকা" এর ২০১৮ সালের নীতি। ২০২৪ সালে, সিনচিয়াং উইগুর স্বায়ত্তশাসিত অঞ্চলের শীর্ষ কর্মকর্তা বলেছিলেন যে, "প্রত্যেকে জানে যে সিনচিয়াংয়ের ইসলামকে সিনিকাইজ করা দরকার, এটি একটি অনিবার্য প্রবণতা" এবং চীনের সর্বত্র অনুরূপ পদক্ষেপ দেখা যায়।   তথ্যসূত্র   বিষয়শ্রেণী:ইউনানের মসজিদ বিষয়শ্রেণী:১৬৮০-এর দশকে সমাপ্ত মসজিদ বিষয়শ্রেণী:১৬৮৪-এ সমাপ্ত ধর্মীয় ভবন এবং কাঠামো বিষয়শ্রেণী:চীনের ১৬৮৪ সালে প্রতিষ্ঠিত স্থাপনা বিষয়শ্রেণী:চীনের মসজিদ
মারিয়েল টম্পসন (, ; জন্ম: ১৫ জুন ১৯৯২) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  টম্পসন কানাডার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।  প্রারম্ভিক জীবন মারিয়েল টম্পসন ১৯৯২ সালের ১৫ই জুন তারিখে কানাডার ব্রিটিশ কলম্বিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন টম্পসন কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৮.১৬ সময়ে প্রতিযোগিতাটি সম্পন্ন করে পঞ্চম স্থান অধিকার করেছিলেন। অতঃপর তিনি বিগ ফাইনালে অংশগ্রহণ করেছেন এবং সেখানে তিনি রৌপ্য পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী কানাডীয় বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর কানাডীয় নারী ক্রীড়াবিদ বিষয়শ্রেণী:অলিম্পিক স্বর্ণপদক বিজয়ী কানাডীয় বিষয়শ্রেণী:২০১৪ শীতকালীন অলিম্পিকের পদক বিজয়ী
ব্রহ্মস-২ বা ব্রহ্মস-‌II বা ব্রহ্মস মার্ক ২ (দ্রষ্টব্য: ব্রহ্মস ব্লক-২ এর সাথে বিভ্রান্ত হবেন না) বর্তমানে রাশিয়ার এনপিও মাশিনোস্ট্রোয়েনিয়া এবং ভারতের প্রতিরক্ষা গবেষণা ও উন্নয়ন সংস্থা কর্তৃক যৌথভাবে তৈরি করা একটি হাইপারসনিক ক্রুজ মিসাইল । এটি ব্রহ্মস সিরিজের দ্বিতীয় ক্রুজ মিসাইল । ব্রাহ্মস-২ এর পরিসীমা ১,০০০ কিলোমিটার (৬২০ মাইল; ৫৪০ ন.মাইল) এবং যাতে ম্যাচ ৮ এর গতি থাকবে বলে আশা করা হচ্ছে। ফ্লাইটের ক্রুজ পর্যায়ে মিসাইলটি একটি স্ক্র্যামজেট এয়ারব্রেথিং জেট ইঞ্জিন দ্বারা চালিত হবে।  ক্ষেপণাস্ত্রটির উৎপাদন খরচ এবং শারীরিক মাত্রা সহ অন্যান্য বিবরণ এখনো প্রকাশ করা হয়নি। ব্রহ্মস-২ এর পরিকল্পিত অপারেশনাল রেঞ্জ ২৯০ কিলোমিটারের মধ্যে সীমাবদ্ধ করা হয়েছে যেহেতু রাশিয়া মিসাইল টেকনোলজি কন্ট্রোল রেজিম (এমটিসিআর) এর স্বাক্ষরকারী, যা অন্যান্য দেশকে ৩০০ কিলোমিটার (১৯০ মাইল; ১৬০ মিমি; ১৬০ মিমি) পাল্লার ক্ষেপণাস্ত্র উন্নয়নে সাহায্য করতে নিষেধ করে। যাইহোক, এখন যখন ভারতও  এমটিসিআর এর একটি স্বাক্ষরকারী দেশ, তাই  ভারত এখন  ব্রহ্মসের পরিসীমা প্রসারিত করার চেষ্টা করছে।  এর সর্বোচ্চ গতি বর্তমান ব্রহ্মস-১ এর দ্বিগুণ হবে বলে আশা করা হচ্ছে  এবং এটিকে বিশ্বের দ্রুততম ক্রুজ মিসাইল হিসেবে বর্ণনা করা হয়েছে।  রাশিয়া একটি বিশেষ এবং গোপন জ্বালানি ফর্মুলা তৈরি করছে যাতে ব্রহ্মস-২ ম্যাচ ৮ অতিক্রম করতে পারে।  ২০১১ সালের অক্টোবর মাসের মধ্যে মিসাইলের একাধিক প্রকরণের  নকশা সম্পন্ন হয়,যাদের ২০১২ সালে পরীক্ষা করা হয়। এছাড়াও চতুর্থ প্রজন্মের  রাশিয়ান নৌ ধ্বংসকারী (প্রকল্প ২১৯৫৬)  ব্রহ্মস-২ এর সঙ্গে সজ্জিত হতে পারে।  ভারতের প্রাক্তন রাষ্ট্রপতি এ. পি. জে. আবদুল কালামের সম্মানে এরোস্পেস ব্রহ্মস  ক্ষেপণাস্ত্রটির ব্রহ্মস-২ (কে) নামকরণ করেছে।   আরও দেখুন    ডিআরডিও এইচএসটিডিভি জিরকন হাইপারসনিক ক্ষেপণাস্ত্র শৌর্য (ক্ষেপণাস্ত্র)  ওয়াই জে-১২   তথ্যসূত্র    বহিঃসংযোগ      বিষয়শ্রেণী:ভারত–রাশিয়া সম্পর্ক বিষয়শ্রেণী:গতিনিয়ন্ত্রিত ক্ষেপণাস্ত্র বিষয়শ্রেণী:র‌্যামজেট ইঞ্জিন
এ দেশ তোমার আমার ১৯৫৯ সালে মুক্তিপ্রাপ্ত বাংলাদেশের স্বাধীনতা-পূর্ব তৎকালীন পূর্ব পাকিস্তানি একটি বাংলা ভাষার চলচ্চিত্র। ছবিটি পরিচালনা করেছেন এহতেশাম। ছবির প্রধান দুটি চরিত্রে অভিনয় করেছেন আনিস ও সুমিতা দেবী। এছাড়াও বিভিন্ন চরিত্রে অভিনয় করেছেন রহমান, মাধুরী চ্যাটার্জী, সুভাষ দত্ত, দাগু বর্দ্ধন, স্বপ্না, সুলতান, মেজবাহউদ্দিন, বাদশাহ্, গোপালদে, জহীর চৌধুরীসহ আরও অনেকে।   কাহিনী সংক্ষেপ  প্রলয়কারী দ্বিতীয় বিশ্বযুদ্ধ শেষ হয় ১৯৪৫ সালে। বিশ্বযুদ্ধ অবসানের সঙ্গে সঙ্গে পাক-ভারত উপমহাদেশে শুরু হয় এক নতুন সংগ্রাম। সে সংগ্রাম পৃথিবীর সবচেয়ে পুরোনো সংগ্রাম- সে দাবী দেশের আজাদীর, মানুষের বেঁচে থাকবার। সে সংগ্রাম যখন দেশের প্রতি গ্রামে, প্রতিটি গৃহে ছড়িয়ে পড়ে সেই ১৯৪৭ সালে এই গল্পের শুরু- পূর্ব বাংলার অসংখ্য গ্রামের মাঝে একটি গ্রাম কাপাশ তলিতে। সে গ্রামের পরোপকারী জমিদার বিপত্নীক খান বাহাদুর আব্দুল আজিজ আজ মৃত্যুশয্যায়। জমিদার মৃত্যুকালে জমিদারীসহ তার একমাত্র মেয়ে শাহানাকে তুলে দেন ছোট ভাইয়ের হাতে। শাহানাও তার বাবার মতো পরোপকারী। গ্রামের সংগ্রামী বীর সন্তান হারুনের সাথে ভাললাগা থেকে ভালবাসার সম্পর্ক গড়ে ওঠে। ওরা দুজনে মিলে সবসময় যে কোন সংকটে গ্রাম ও গ্রামের মানুষের পাশে থাকতে চায়। বাঁধ ভেঙ্গে গ্রামে পানি প্রবেশ করতে থাকে। হারুন গ্রামের সবাইকে একত্রিত করে নতুন বাঁধ দিতে চাইলে- শাহানার চাচা জমিদার ও তার খাস চামচা কানুলাল বিভিন্ন ষড়যন্ত্র করে বাঁধের কাজে বাধা দেয়।  -পরিশেষে সততা ও জনতার দুই শক্তি মিলিত হয়ে সব বাধা অতিক্রম করে নতুন বাঁধ দিয়ে গ্রামকে রক্ষা করে সবাই।   প্রেরণা    শ্রেষ্ঠাংশে    আনিস - হারুন  সুমিতা দেবী - শাহানা  রহমান -  মাধুরী চ্যাটার্জী -  আজিম  সুভাষ দত্ত - কানুলাল  দাগু বর্দ্ধন -  স্বপ্না -  সুলবান -  মেজবাহউদ্দিন -  বাদশাহ্ -  গোপাল দে -  জহীর চৌধুরী -  আমীর আলী -  অরুন -  খোকন -  অলি -  হায়দার -   সংগীত  এ দেশ তোমার আমার ছবির সংগীত পরিচালনা ও গীত রচনা করেন খান আতাউর রহমান।   আরো দেখুন   ১৯৫৯ সালের ঢালিউড চলচ্চিত্রের তালিকা   তথ্যসূত্র    বহিঃসংযোগ        বিষয়শ্রেণী:১৯৫৯-এর চলচ্চিত্র বিষয়শ্রেণী:১৯৫০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার পাকিস্তানি চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:পাকিস্তানি নাট্য চলচ্চিত্র বিষয়শ্রেণী:এহতেশাম পরিচালিত চলচ্চিত্র বিষয়শ্রেণী:খান আতাউর রহমান সুরারোপিত চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র